|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **6.** |
| **Mjesto i datum izvođenja aktivnosti:** |  | **Redni broj sata** | **3.** |
| **Nastavna tema:** | **Mi biramo** | **Broj sati izvedbe:** | **1** |
| **Sadržaj koji se obrađuje:** | **Izbor razrednoga rukovodstva** |
| **Očekivanja međupredmetnih tema** | | | |
| uku A.3.1. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  goo B.3.1. Promiče pravila demokratske zajednice.  goo B.3.2. Sudjeluje u odlučivanju u demokratskoj zajednici.  ikt A.3.2. Učenik se samostalno koristi raznim uređajima i programima. | | | |
| **Ključni pojmovi:** | prava, dužnosti, demokracija, kandidatura, izborni program, izbori, izborno povjerenstvo, glasački listić | | |
| **Potrebno pripremiti:** | glasačka kutija, glasački listići, prezentacija | | |
| **Prijedlog prikaza tijeka sata i aktivnosti učenika** | | | |
| Na prethodnom satu učenici su se prisjetili procesa izbora razrednoga rukovodstva. Kod kuće su trebali istražiti pojmove politika, društvo i demokracija te promisliti kakve bi osobine, znanja i vještine trebao imati njihov predstavnik. Također, učenici su dobili zadatak pripremiti svoje programe, letke, prezentacije i videozapise koje su mogli izložiti u virtualnom razredu, a koje će na izbornom satu predstaviti u učionici.  **Uvodni dio**  Na izbornom satu u uvodnom dijelu razgovaramo o pojmovima: politika, društvo, demokracija. Razrednik/razrednica prikazuje prezentaciju koja tematizira navedene pojmove, zatim slijede aktivnosti izbornoga procesa.  **Središnji dio**   1. aktivnost: Predstavljanje kandidata   Kandidati usmeno predstavljaju sebe i svoje programe, zašto smatraju da su upravo oni najbolji kandidati i na koji način će se zalagati za dobrobit razreda i škole ako budu izabrani.   1. aktivnost: Osnivanje Izbornog povjerenstva   Razrednik/razrednica bira Izborno povjerenstvo od tri učenika koje priprema glasačke listiće i glasačku kutiju.   1. aktivnost: Glasanje   Učenici na unaprijed pripremljene bijele papiriće ispisuju ime kandidata s popisa na ploči. Na listić se upisuje samo jedno ime!   1. aktivnost: Prebrojavanje glasova   Izborno povjerenstvo provjerava valjanost listića i broji glasove.   1. aktivnost: Objava rezultata   Povjerenstvo utvrđuje koliko je svaki kandidat dobio glasova i ispisuje broj  glasova na ploču pokraj imena kandidata.  **Završni dio**  Proglašenje pobjednika.  Izabrani kandidati drže pozdravni govor. | | | |

**Prilog**

**Glasačka kutija**

**Slika na kojoj se prikazuje spremnik, kutija

Opis je automatski generiran**